**Cyngor Bwrdeistref Sirol Pen-Y-Bont Ar Ogwr**

**Atodlen Cydnabyddiaeth Ariannol i Aelodau**

Gwneir y Cynllun hwn o dan Fesur Llywodraeth Leol (Cymru) 2011. Mewn perthynas â Rheoliadau Panel Annibynnol Cymru ar Gydnabyddiaeth Ariannol (IRPW) sy’n berthnasol i daliadau a wneir i aelodau ac aelodau cyfetholedig o awdurdodau lleol.

**1. Cyflog Sylfaenol**

1.1 Telir Cyflog Sylfaenol i bob Aelod etholedig o’r Awdurdod nad ydynt yn derbyn Cyflog Uwch neu Gyflog Dinesig fel y nodwyd yn **Atodlen 1**.

1.2 Yn unol â’r Rheoliadau, caiff cyfradd y Cyflog Sylfaenol ei hadolygu'n flynyddol fel y pennwyd gan Banel Annibynnol Cymru ar Gydnabyddiaeth Ariannol.

1.3 Pan fydd tymor mewn swydd aelod yn dechrau neu'n dod i ben ar unrhyw adeg nad yw ar ddechrau neu ar ddiwedd y flwyddyn, bydd ei hawl i’r Cyflog Sylfaenol ar sail pro-rata.

1.4 Nid oes mwy nag un Cyflog Sylfaenol yn daladwy i Aelod o’r Awdurdod.

**2. Uwch Gyflogau a Chyflogau Dinesig**

2.1 Telir Uwch Gyflog i'r Aelodau gyda swyddi penodol fel y nodir yn **Atodlen 1**.

2.2 Yn unol â’r Rheoliadau, caiff cyfraddau'r Uwch Gyflogau a Chyflogau Dinesig eu hadolygu'n flynyddol fel y pennwyd gan Banel Annibynnol Cymru ar Gydnabyddiaeth Ariannol.

2.3 Dim ond un Uwch Gyflog neu Gyflog Dinesig sy’n daladwy i Aelod o’r Awdurdod.

2.4 Ni ellir talu Uwch Gyflog a Chyflog Dinesig i Aelod o’r Awdurdod.

2.5 Mae’r holl Uwch Gyflogau a Chyflogau Dinesig a delir yn cynnwys y Cyflog Sylfaenol.

2.6 Ni chaniateir talu Uwch Gyflog i fwy na 50 y cant o Aelodau’r Awdurdod, ac eithrio i gynnwys deiliad swydd Uwch Gyflog sy’n cyflenwi dros dro ar gyfer absenoldeb y deiliad swydd penodedig.

2.7 **Ni all** Aelod o’r Awdurdod sy’n derbyn Uwch Gyflog dderbyn cyflog gan unrhyw Awdurdod Parc Cenedlaethol (NPA) neu Awdurdod Tân ac Achub (FRA) y mae wedi cael ei enwebu amdano.

2.8 Pan fydd tymor Uwch Gyflog neu Gyflog Dinesig Aelod yn dechrau neu'n dod i ben ar unrhyw adeg nad yw ar ddechrau neu ar ddiwedd y flwyddyn, bydd ei hawl i’r Cyflog ar sail pro-rata.

**3. Dewis Ymwrthod â Hawl i Lwfans**

3.1 Gall Aelod, drwy rybudd ysgrifenedig sy’n cael ei roi i’r Cyfarwyddwr - Swyddog Monitro a Gwasanaethau Gweithredol a Phartneriaethol, ddewis ymwrthod â’i hawl i unrhyw gyflog, lwfans neu ffi sy’n daladwy o dan y Cynllun hwn o’r dyddiad a nodwyd yn y rhybudd.

**4. Gwahardd Aelod**

4.1 Lle mae Aelod o’r Awdurdod yn cael ei wahardd neu ei wahardd yn rhannol o’i gyfrifoldebau neu ddyletswyddau fel Aelod o’r Awdurdod yn unol â Rhan III o Ddeddf Llywodraeth Leol 2000 (Ymddygiad Aelodau), neu reoliadau a wnaed o dan y Ddeddf, bydd y rhan o’r Cyflog Sylfaenol sy’n daladwy iddo mewn perthynas â’r cyfnod hwnnw pan fydd wedi’i wahardd yn cael ei atal gan yr Awdurdod (Adran 155 (1) o’r Mesur.

4.2 Lle mae Aelod sy’n derbyn Uwch Gyflog yn cael ei wahardd neu ei wahardd yn rhannol rhag bod yn Aelod o’r Awdurdod yn unol â Rhan III o Ddeddf Llywodraeth Leol 2000 (Ymddygiad Aelodau), neu reoliadau a wnaed o dan y Ddeddf, ni ddylai’r Awdurdod wneud taliadau o Uwch Gyflog yr Aelod am hyd y gwaharddiad (Adran 155 (1) o’r Mesur). Os yw’r gwaharddiad rhannol yn ymwneud â’r elfen cyfrifoldeb penodol o’r taliad yn unig, gall yr aelod gadw’r Cyflog Sylfaenol.

**5. Ad-dalu cyflogau, lwfansau neu ffioedd**

5.1 Lle mae taliad ar gyfer unrhyw gyflog, lwfans neu ffi wedi'i wneud i Aelod o'r Awdurdod neu Aelod Cyfetholedig mewn perthynas ag unrhyw gyfnod pan fydd yr Aelod dan sylw:

(a) wedi’i wahardd neu ei wahardd yn rhannol o ddyletswyddau neu gyfrifoldebau’r Aelod/Aelod Cyfetholedig hwnnw yn unol â Rhan 3 Deddf 2000 neu reoliadau a wnaed dan y Ddeddf honno;

(b) yn peidio â bod yn Aelod o'r Awdurdod neu'n Aelod Cyfetholedig; neu

(c) pan fydd mewn unrhyw ffordd arall heb yr hawl i gael cyflog, lwfans neu ffi mewn perthynas â'r cyfnod hwnnw,

bydd yr Awdurdod yn ei gwneud yn ofynnol i’r rhan honno o’r lwfans sy’n berthnasol i gyfnod o’r fath gael ei had-dalu.

**6.** **Taliadau**

6.1 Bydd taliadau’r holl lwfansau’n cael eu gwneud gan y Prif Swyddog Cyllid drwy gredyd banc uniongyrchol mewn rhandaliadau o un rhan o ddeuddeg o hawl blynyddol yr Aelod ar y 18fed o bob mis.

6.2 Lle mae taliad wedi arwain at Aelod yn derbyn mwy na’i hawl i gyflogau, lwfansau neu ffioedd bydd yr Awdurdod yn mynnu bod y rhan sydd yn ordaliad yn cael ei had-dalu.

6.3 Mae’r holl daliadau’n dibynnu ar y didyniadau treth ac Yswiriant Gwladol priodol.

**7. Dibynyddion – Costau Gofal**

7.1 Bydd costau Gofal yn cael eu had-dalu i Aelod neu Aelod Cyfetholedig, sydd â chyfrifoldeb gofalu ar gyfer plant neu oedolion dibynnol, cyn belled â bod yr Aelod yn mynd i gostau wrth ddarparu gofal o’r fath tra’n ymgymryd â dyletswyddau cyngor ‘wedi’u cymeradwyo’.

7.2 Mae Costau Gofal yn berthnasol mewn perthynas â phlant sydd yn 15 mlwydd oed neu iau a phersonau eraill y gall yr Aelod neu’r Aelod Cyfetholedig ddangos bod angen gofal arnynt. Os oes gan Aelod neu Aelod Cyfetholedig fwy nag un dibynnydd gall yr Aelod hawlio mwy nag un lwfans, ar yr amod y gall yr Aelod ddangos angen i wneud trefniadau ar wahân ar gyfer gofal.

7.3 Gall Aelodau cymwys hawlio costau Gofal am gostau gwirioneddol a chostau wedi'u dilysu hyd at uchafswm nad yw’n fwy na’r hyn a bennwyd gan y Panel Annibynnol ar Gydnabyddiaeth Ariannol fel y nodwyd yn **Atodlen 1**. Dylid gwneud pob hawliad am Gostau Gofal yn ysgrifenedig i'r Gwasanaethau Democrataidd yn nodi amseroedd, dyddiadau a rhesymau dros hawlio. Mae angen derbynebau ar gyfer trefniadau gofal anffurfiol a ffurfiol.

**8. Personol - Costau Gofal**

8.1 Bydd costau Gofal Personol yn cael eu had-dalu i Aelod neu Aelod Cyfetholedig, sydd â chostau cymorth personol, cyn belled â bod yr Aelod yn mynd i gostau o ran cymorth personol tra’n ymgymryd â dyletswyddau cyngor ‘wedi’u cymeradwyo’.

8.2 Gall Aelodau cymwys hawlio costau Gofal Personol am gostau gwirioneddol a chostau wedi'u dilysu hyd at uchafswm nad yw’n fwy na’r hyn a bennwyd gan y Panel Annibynnol ar Gydnabyddiaeth Ariannol fel y nodwyd yn **Atodlen 1.** Dylid gwneud pob hawliad am gostau gofal yn ysgrifenedig i'r Gwasanaethau Democrataidd gan nodi amseroedd, dyddiadau a rhesymau dros hawlio. Mae angen derbynebau ar gyfer trefniadau gofal anffurfiol a ffurfiol.

**9. Absenoldeb Teuluol**

9.1 Mae gan Aelodau hawl o dan ddarpariaethau Rheoliadau Absenoldeb Teuluol ar gyfer Aelodau Awdurdodau Lleol (Cymru) 2013 i gyfnod o absenoldeb teuluol, ac yn ystod y cyfnod hwn bydd ganddynt hawl i fod yn absennol o gyfarfodydd yr awdurdod os ydynt yn bodloni’r amodau rhagnodedig.

9.2 Wrth gymryd absenoldeb teuluol mae gan Aelodau hawl i gadw cyflog sylfaenol waeth beth fo'u cofnod presenoldeb yn union cyn dechrau'r absenoldeb teuluol.

9.3 Os bydd deiliad uwch gyflog yn gymwys am absenoldeb teuluol bydd yn parhau i dderbyn ei uwch gyflog am gyfnod yr absenoldeb.

9.4 Os bydd yr awdurdod yn cytuno ei bod yn angenrheidiol gwneud penodiad dirprwy i gyflenwi yn ystod absenoldeb teuluol deiliad uwch gyflog, bydd yr Aelod sy'n dirprwyo yn gymwys i dderbyn uwch gyflog os bydd yr awdurdod yn penderfynu hynny.

9.5 Os bydd y dirprwy taledig yn arwain at yr awdurdod yn mynd y tu hwnt i’w uchafswm o uwch gyflogau, bydd ychwanegiad at yr uchafswm yn cael ei ganiatáu am hyd y dirprwyo.

**10.** **Absenoldeb oherwydd salwch**

10.2 Os yw’r awdurdod yn penderfynu hynny, gall deiliad uwch gyflog sydd ar absenoldeb tymor hir oherwydd salwch dderbyn cydnabyddiaeth ariannol am y swydd yn amodol ar y darpariaethau canlynol.

10.2 Diffinnir absenoldeb tymor hir oherwydd salwch fel absenoldeb ardystiedig sy'n fwy na 4 wythnos o hyd.

10.3 Yr hyd fwyaf o absenoldeb oherwydd salwch yw 26 wythnos neu nes bod tymor yr unigolyn yn y swydd yn dod i ben, p’un bynnag sydd gyntaf (os bydd yn cael ei ail-benodi bydd unrhyw falans sy’n weddill o’r 26 wythnos yn cael ei gynnwys).

10.4 Os yw’r Awdurdod yn penderfynu gwneud hynny, gall wneud penodiad dirprwy i gyflenwi dros yr absenoldeb a bydd y dirprwy yn gymwys i dderbyn yr uwch gyflog sy’n briodol i’r swydd.

10.5 Os bydd y dirprwy taledig yn arwain at yr awdurdod yn mynd y tu hwnt i’r uchafswm o uwch gyflogau taladwy, bydd ychwanegiad yn cael ei ganiatáu am hyd y dirprwyo.

10.6 Os bydd yr Awdurdod yn cytuno i benodi dirprwy rhaid rhoi gwybod i’r IRP o fewn 14 diwrnod i’r penderfyniad am y manylion, gan gynnwys enw’r swydd a hyd amcangyfrifedig y ddirprwyaeth. Rhaid diwygio Atodlen Cydnabyddiaeth Ariannol yr awdurdod yn unol â hynny.

10.7 Nid yw absenoldeb oherwydd salwch yn berthnasol i aelodau etholedig nad ydynt yn ddeiliaid swydd uwch.

**11. Taliadau i Aelodau Cyfetholedig**

11.1 Bydd ffi ddyddiol Aelodau Cyfetholedig (gyda darpariaeth am daliadau hanner diwrnod) yn cael ei thalu i Aelodau Cyfetholedig, cyn belled â’u bod nhw’n Aelodau Cyfetholedig statudol gyda hawliau pleidleisio.

11.2 Bydd taliadau Aelodau Cyfetholedig yn cael eu capio ar uchafswm o gyfwerth â 10 diwrnod llawn y flwyddyn ar gyfer pob pwyllgor y gallai unigolyn fod wedi’i gyfethol iddynt.

11.3 Bydd taliadau yn ystyried amser teithio i leoliad y cyfarfod ac oddi yno, amser rhesymol i baratoi cyn y cyfarfod a hyd y cyfarfod (hyd at uchafswm y gyfradd ddyddiol).

11.4 Mae’r Swyddog Monitro’n cael ei ddynodi fel “swyddog priodol” a bydd yn penderfynu ar amser paratoi, amser teithio a hyd y cyfarfod, bydd y ffi’n cael ei thalu ar sail y penderfyniad hwn.

11.5 Gall y Swyddog Monitro benderfynu ymlaen llaw p’un a yw cyfarfod wedi’i drefnu am ddiwrnod llawn a bydd y ffi’n cael ei thalu ar sail y penderfyniad hwn hyd yn oed os yw’r cyfarfod yn gorffen cyn i bedair awr fynd heibio.

11.6 Diffinnir cyfarfod hanner diwrnod fel hyd at 4 awr.

11.7 Diffinnir cyfarfod diwrnod llawn fel dros 4 awr.

11.8 Mae’r ffi ddyddiol a’r ffi hanner diwrnod ar gyfer Cadeiryddion y Pwyllgor Safonau a’r Pwyllgor Archwilio, fel y penderfynir gan y Panel Annibynnol ar Gydnabyddiaeth Ariannol, wedi’u nodi yn **Atodlen 1.**

11.9 Mae’r ffi ddyddiol a’r ffi hanner diwrnod ar gyfer Aelodau Cyfetholedig statudol eraill gyda hawliau pleidleisio, fel y penderfynwyd gan y Panel Annibynnol ar Gydnabyddiaeth Ariannol, wedi’u nodi yn **Atodlen 1.**

**12. Lwfansau Teithio a Chynhaliaeth**

12.1 **Egwyddorion Cyffredinol**

12.2 Gall Aelodau, Aelodau Cyfetholedig ac Aelodau Paneli Apeliadau Addysgol hawlio costau teithio pan fyddant yn teithio ar fusnes yr Awdurdod ar gyfer ‘dyletswyddau wedi’u cymeradwyo’ fel y nodwyd yn **Atodlen 2.** Lle mae Aelodau yn teithio ar fusnes yr Awdurdod mae disgwyl iddynt deithio yn y ffordd fwyaf cost-effeithiol. Wrth asesu cost-effeithiolrwydd, rhoddir sylw i amser teithio. Gall hawl Aelod nad yw'n teithio gan ddefnyddio'r ffordd fwyaf cost-effeithiol gael ei leihau o swm priodol.

12.3 Lle y bo’n bosibl dylai Aelodau rannu trafnidiaeth.

12.4 Dylai’r pellter sy’n cael ei hawlio ar gyfer milltiroedd fod y daith fyrraf posibl ar y ffordd o’r man gadael i’r man lle mae’r ddyletswydd yn cael ei chyflawni, ac yn yr un modd o’r pwynt dyletswydd i’r man dychwelyd.

12.5 Nodir cyfraddau Lwfansau Teithio a Chynhaliaeth Aelodau yn **Atodlen 3** ac maent yn amodol ar adolygiad blynyddol gan Banel Annibynnol Cymru ar Gydnabyddiaeth Ariannol.

12.6 Lle mae Aelod yn cael ei wahardd neu ei wahardd yn rhannol o’i gyfrifoldebau neu ddyletswyddau fel Aelod o’r Awdurdod yn unol â Rhan III o Ddeddf Llywodraeth Leol 2000 (Ymddygiad Aelodau), neu reoliadau a wnaed o dan y Ddeddf, bydd unrhyw lwfansau teithio a chynhaliaeth mewn perthynas â’r cyfnod hwnnw pan fydd wedi’i wahardd neu wedi’i wahardd yn rhannol yn cael eu hatal gan yr Awdurdod.

12.7 Nid yw "Dyletswyddau wedi’u cymeradwyo" fel sydd wedi’u nodi yn **Atodlen 2** yn cynnwys cyfrifoldebau etholaeth.

**13. Teithio mewn Cerbyd Preifat**

13.1 Mae Panel Annibynnol Cymru ar Gydnabyddiaeth Ariannol wedi penderfynu mai uchafswm y cyfraddau teithio sy’n daladwy yw’r cyfraddau a nodwyd gan Refeniw a Thollau Ei Mawrhydi i’w defnyddio ar gyfer ceir preifat, beiciau modur a beiciau pedal ynghyd ag unrhyw ychwanegiad teithwyr.

13.2 Nodir y cyfraddau milltiroedd ar gyfer cerbydau preifat fel y penderfynwyd gan Banel Annibynnol Cymru ar Gydnabyddiaeth Ariannol **yn Atodlen 3.**

13.3 Pan fo Aelod yn defnyddio ei gerbyd preifat ei hun at ddibenion dyletswydd sydd wedi’u cymeradwyo, rhaid i’r cerbyd gael ei yswirio ar gyfer defnydd busnes. Rhaid darparu prawf o yswiriant priodol i'r Awdurdod ar gais.

13.4 Gellir ond talu lwfansau milltiroedd lle mae derbynebau tanwydd TAW yn ategu hawliadau. Rhaid i ddyddiad y dderbynneb fod cyn amser/dyddiad y daith mae’r lwfansau’n cael eu hawlio amdani.

#### 14. Teithio ar Drafnidiaeth Gyhoeddus

## 14.1 Teithio ar Drên/Bws

Bydd y Gwasanaethau Democrataidd yn prynu tocynnau trên a bws angenrheidiol ar gyfer Aelodau cyn teithiau. Oni bai y nodwyd fel arall bydd tocynnau trên awdurdodedig yn yr ail ddosbarth. Mewn achos annhebygol lle mae angen i Aelod brynu tocyn yn uniongyrchol, bydd y taliad yn cael ei ad-dalu yn dilyn cyflwyno'r tocyn a ddefnyddiwyd a/neu dderbynneb.

## 14.2 Costau Tacsi

Bydd costau tacsi yn cael eu had-dalu lle mae ei ddefnydd wedi cael ei awdurdodi ar gyfer achosion brys neu lle nad oes trafnidiaeth gyhoeddus ar gael yn rhesymol. Bydd ad-dalu’n digwydd ar ôl derbyn derbynneb yn unig.

14.3 **Tocyn Awyren**

Bydd Teithio ar awyren yn cael ei ganiatáu os mai dyma’r dull mwyaf cost effeithiol o deithio. Mae angen awdurdodiad gan Brif Weithredwr Cynorthwyol y Gwasanaethau Cyfreithiol a Rheoleiddio a’r Swyddog Monitro a bydd tocynnau’n cael eu prynu gan y Gwasanaethau Democrataidd.

# 14.4 Teithio Dramor

Bydd teithio dramor ar fusnes yr Awdurdod yn cael ei ganiatáu lle mae’n cael ei awdurdodi gan Brif Weithredwr Cynorthwyol y Gwasanaethau Cyfreithiol a Rheoleiddio a’r Swyddog Monitro yn unig. Bydd y Gwasanaethau Democrataidd yn trefnu teithio a llety.

# 14.5 Costau Teithio Eraill

Bydd gan Aelodau hawl i dderbyn ad-daliad am ffioedd toll, ffioedd parcio, defnyddio garej dros nos a chostau eraill angenrheidiol sy’n gysylltiedig â theithio. Bydd ad-dalu’n digwydd ar ôl derbyn derbynneb yn unig.

**15. Llety dros Nos**

15.1 Bydd aros dros nos yn cael ei ganiatáu lle mae busnes yr Awdurdod yn ymestyn dros ddau ddiwrnod neu fwy, neu os yw'r lleoliad mor bell nes y byddai teithio’n gynnar yn y bore neu’n hwyr yn y nos yn afresymol. Rhaid i’r holl achosion o aros dros nos gael eu hawdurdodi ymlaen llaw gan Gyfarwyddwr y Gwasanaethau Gweithredol a Phartneriaethol a’r Swyddog Monitro.

15.2 Bydd llety dros nos yn cael ei drefnu gan y Gwasanaethau Democrataidd. Lle bo hynny'n bosibl bydd y llety dros nos yn cael ei dalu ymlaen llaw neu’n cael ei anfonebu. Lle nad yw hyn yn bosibl bydd siec sy'n daladwy i’r sefydliad yn cael ei darparu i’r Aelod cyn teithio.

15.3 Dim ond mewn argyfwng y caniateir i Aelod drefnu llety dros nos yn uniongyrchol. Bydd ad-daliad yn cael ei wneud yn dilyn derbyn derbynneb yn unig a bydd ar lefel a ystyrir yn rhesymol a ddim yn fwy na’r cyfraddau a nodwyd yn **Atodlen 3.**

## 16 Lwfans Cynhaliaeth

16.1 Mae’r gyfradd cynhaliaeth ddyddiol i dalu costau prydau bwyd a lluniaeth mewn cysylltiad â dyletswyddau wedi’u cymeradwyo (gan gynnwys brecwast pan nad yw’n cael ei ddarparu fel rhan o lety dros nos) wedi’i nodi yn **Atodlen 3.** Mae’r gyfradd ddyddiol fwyaf yn cwmpasu cyfnod o 24 awr a gellir ei hawlio am unrhyw bryd o fwyd sy’n berthnasol, ar yr amod bod hawliad o’r fath yn cael ei ategu gan dderbynneb/derbynebau

16. 2 Ni ddarperir ar gyfer hawliadau cynhaliaeth o fewn y Fwrdeistref Sirol.

## 17. Hawliadau a Thaliadau

17.1 Rhaid gwneud hawliad am lwfansau teithio a chynhaliaeth yn ysgrifenedig o fewn deufis i ddiwedd y mis calendr y mae’r hawliad am lwfansau’n codi ynddo a rhaid iddo gael ei ategu gan y derbynebau perthnasol.

17.2 Bydd lwfansau yn cael eu talu gan y Prif Swyddog Cyllid drwy gredyd banc uniongyrchol.

**18. Pensiynau**

18.1 Bydd yr Awdurdod yn galluogi ei Aelodau sy'n gymwys i ymuno â'r Cynllun Pensiwn Llywodraeth Leol.

**19. Cydymffurfiaeth**

19.1 Yn unol â’r Rheoliadau, rhaid i'r Awdurdod gydymffurfio â gofynion y Panel mewn perthynas â monitro a chyhoeddi'r taliadau a wneir i Aelodau ac Aelodau Cyfetholedig fel y nodir yn **Atodlen 4**.

**Atgoffir Aelodau bod hawliadau treuliau yn amodol ar archwilio mewnol ac allanol.**

**Atodlen 1**

**Atodlen Cydnabyddiaeth Ariannol 2019-20**

|  |  |  |  |  |
| --- | --- | --- | --- | --- |
|  | **Aelodau Â Hawl I Gyflog Sylfaenol** | | | **Swm Blynyddol Y Cyflog Sylfaenol** |
|  | Yr holl ddeiliaid nad ydynt yn uwch gyflog/cyflog dinesig 38: | |  | £13,868 |
|  | Y Cynghorydd S Aspey  Y Cynghorydd T Beedle  Y Cynghorydd J-P D Blundell  Y Cynghorydd M Clarke  Y Cynghorydd R J Collins  Y Cynghorydd P Davies  Y Cynghorydd P A Davies  Y Cynghorydd S K Dendy  Y Cynghorydd D K Edwards  Y Cynghorydd J Gebbie  Y Cynghorydd R M Granville  Y Cynghorydd G Howells  Y Cynghorydd A Hussain  Y Cynghorydd R M James  Y Cynghorydd B Jones  Y Cynghorydd M Jones  Y Cynghorydd M Kearn  Y Cynghorydd J E Lewis  Y Cynghorydd J C McCarthy | Y Cynghorydd D G Owen  Y Cynghorydd A Pucella  Y Cynghorydd J C Radcliffe  Y Cynghorydd K L Rowlands  Y Cynghorydd B Sedgebeer  Y Cynghorydd RMI Shaw  Y Cynghorydd S G Smith  Y Cynghorydd R Stirman  Y Cynghorydd R Thomas  Y Cynghorydd T Thomas  Y Cynghorydd J H Tildesley, MBE  Y Cynghorydd E Venables  Y Cynghorydd S Vidal  Y Cynghorydd M C Voisey  Y Cynghorydd L Walters  Y Cynghorydd C Webster  Y Cynghorydd DBF White  Y Cynghorydd A J Williams  Y Cynghorydd J Williams |  |  |

|  | **Hawliau am Uwch Gyflogau** | | **Swm Blynyddol Yr Uwch Gyflog** |
| --- | --- | --- | --- |
|  | **Rôl** | **Aelod** |  |
|  | Arweinydd | Y Cynghorydd H J David | £49,100 |
|  | Dirprwy Arweinydd | Y Cynghorydd H M Williams | £34,600 |
|  | Aelod Cabinet ar gyfer Gwasanaethau Cymdeithasol a Chymorth Cynnar | Y Cynghorydd P J White | £30,100 |
|  | Aelod Cabinet dros Addysg ac Adfywio | Y Cynghorydd C E Smith | £30,100 |
|  | Aelod Cabinet ar gyfer Cenedlaethau'r Dyfodol | Y Cynghorydd D Patel | £30,100 |
|  | Aelod Cabinet ar gyfer Cymunedau | Y Cynghorydd R E Young | £30,100 |
|  | Aelod Cabinet | Ddim yn cael ei ddefnyddio | £30,100 |
|  | Cadeirydd Pwyllgor Trosolwg a Chraffu Pwnc | Y Cynghorydd T Giffard | £22,568 |
|  | Cadeirydd Pwyllgor Trosolwg a Chraffu Pwnc | Y Cynghorydd C A Green | £22,568 |
|  | Cadeirydd Pwyllgor Trosolwg a Chraffu Pwnc | Y Cynghorydd J C Spanswick | £22,568 |
|  | Cadeirydd y Pwyllgor Rheoli Datblygu | Y Cynghorydd G Thomas | £22,568 |
|  | Cadeirydd y Pwyllgor Trwyddedu | Y Cynghorydd DRW Lewis | £22,568 |
|  | Cadeirydd y Pwyllgor Archwilio | Y Cynghorydd A Williams | £22,568 |
|  | Cadeirydd y Panel Apeliadau | Y Cynghorydd N A Burnett | £22,568 |
|  | Arweinydd Grŵp yr Wrthblaid Fwyaf | Y Cynghorydd N Clarke | £22,568 |
|  | Arweinydd grŵp gwrthblaid gydag o leiaf 10% o aelodaeth y Cyngor | Ddim yn cael ei ddefnyddio | £17,568 |
|  | Ddim yn cael ei ddefnyddio ar hyn o bryd |  |  |
|  | Ddim yn cael ei ddefnyddio ar hyn o bryd |  |  |
| Gellir talu uchafswm o 18 Uwch Gyflog ar gyfer Cyngor Bwrdeistref Sirol Pen-y-bont ar Ogwr | | | |

|  |  |  |
| --- | --- | --- |
| **Hawl i Gael Cyflogau Dinesig** | | **Swm Blynyddol y Cyflog Dinesig** |
| **Rôl** | **Aelod** |
| Pennaeth Dinesig (Y Maer) | Y Cynghorydd S E Baldwin | £22,568 |
| Dirprwy Bennaeth Dinesig (Dirprwy Faer) | Y Cynghorydd K J Watts | £17,568 |

| **Hawl Fel Aelodau Cyfetholedig Statudol** | | **Swm Lwfansau Aelodau Cyfetholedig** |
| --- | --- | --- |
| **Rôl** | **Aelod** |
| Cadeirydd y Pwyllgor Safonau | Mr C Jones, OBE | £256 Ffi Ddyddiol  £128 Ffi ½ Diwrnod |
| Cadeirydd y Pwyllgor Archwilio | Dd/G | £256 Ffi Ddyddiol  £128 Ffi ½ Diwrnod |
| Aelodau Cyfetholedig Statudol - Pwyllgor Safonau, Pwyllgor Craffu - pwnc 1, Pwyllgor Archwilio, Trosedd ac Anhrefn OVSC | Safonau:  Mr P Clarke  Ms J Kiely  Mr J Baker  Y Cynghorydd Tref G Walter  Craffu  Swydd Wag – Rhiant-Lywodraethwr (Ysgolion Arbennig)  Ms Lynsey Morris - Cynrychiolydd Rhiant-Lywodraethwr (Ysgolion Uwchradd)  Mr Ciaron Jackson - Cynrychiolydd Rhiant-Lywodraethwr (Ysgolion Cynradd)  Y Parch. Cannon Edward J Evans – Cynrychiolydd yr Eglwys (Yr Eglwys yng Nghymru)  Mr T Cahalarne – Cynrychiolydd yr Eglwys (Yr Eglwys Gatholig Rufeinig)  Archwilio  Ms J Williams | £198 Ffi Ddyddiol  £99 Ffi ½ Diwrnod |
| Aelodau Cyfetholedig Statudol - aelodau cyffredin o'r Pwyllgor Safonau sydd hefyd yn cadeirio’r Pwyllgorau Safonau ar gyfer Cynghorau Cymuned | Ddim yn Berthnasol | £226 Ffi Ddyddiol  £113 Ffi ½ Diwrnod |

|  |  |
| --- | --- |
| **AELODAU SY’N GYMWYS I DDERBYN COSTAU GOFAL (Dibynyddion/Cymorth Personol)** |  |
| Yr holl Aelodau | Hyd at uchafswm o £403 y mis |

**Atodlen 2**

**Dyletswyddau wedi’u cymeradwyo**: -

* presenoldeb mewn un o gyfarfodydd yr Awdurdod neu unrhyw un o bwyllgorau'r Awdurdod neu unrhyw gorff mae’r Awdurdod yn penodi neu enwebu iddo neu unrhyw bwyllgor corff o’r fath;
* presenoldeb mewn cyfarfod unrhyw gymdeithas o awdurdodau y mae'r Awdurdod yn aelod ohoni;
* presenoldeb mewn unrhyw gyfarfod arall sy’n cael ei gynnal yn dilyn cael ei awdurdodi gan yr Awdurdod neu gan bwyllgor yr Awdurdod neu gan gydbwyllgor yr Awdurdod ac un neu fwy o Awdurdodau eraill;
* dyletswydd yr ymgymerir â hi at ddibenion cyflawni swyddogaethau'r Cabinet neu mewn cysylltiad â chyflawni’r rhain;
* dyletswydd yr ymgymerir â hi yn unol â rheol sefydlog sy'n ei gwneud yn ofynnol i Aelod neu Aelodau fod yn bresennol pan agorir dogfennau tendro;
* dyletswydd yr ymgymerir â hi mewn cysylltiad â chyflawni unrhyw swyddogaeth yr Awdurdod sy'n rhoi pŵer neu’n ei gwneud yn ofynnol i'r awdurdod archwilio neu awdurdodi archwiliad o’r safle;
* presenoldeb mewn unrhyw ddigwyddiad hyfforddi neu ddatblygu a gymeradwyir gan yr Awdurdod neu ei Gabinet;
* y dyletswyddau canlynol sydd wedi eu cymeradwyo gan y Cyngor:
  + Cynadleddau wedi’u cymeradwyo;
  + Ymweliadau rota i sefydliadau Gwasanaethau Cymdeithasol;
  + Cyfarfodydd gydag Uwch Swyddogion;
  + Presenoldeb mewn Swyddfeydd Dinesig i groesawu ymweliadau ysgolion ar yr amod bod yr ysgol yn rhan o ward yr Aelod.

Pan fydd gan gymdeithas awdurdod lleol neu gorff allanol arall ei gynllun ei hun ar gyfer talu lwfansau, dylai’r Aelod hawlio ei gostau teithio a chynhaliaeth gan y corff arall ac nid gan yr Awdurdod.

## ATODLEN 3

# Cyfraddau Milltiroedd 2017-18

|  |  |
| --- | --- |
| Cerbyd modur preifat o bob maint  Hyd at 10,000 o filltiroedd  Dros 10,000 o filltiroedd | 45 ceiniog y filltir  25 ceiniog y filltir |
| Beiciau Modur Preifat  Beiciau Pedal | 24 ceiniog y filltir  20 ceiniog y filltir |
| Ychwanegiad teithiwr | 05 ceiniog y filltir |

## Lwfans Cynhaliaeth 2018/19

Y gyfradd cynhaliaeth ddyddiol yw hyd at uchafswm o £28 ac mae’n cwmpasu cyfnod o 24 awr a gellir ei hawlio am unrhyw bryd o fwyd os yn berthnasol, ar yr amod bod hawliad o’r fath yn cael ei ategu gan dderbynebau.

Ni chaniateir ad-dalu am ddiodydd alcoholig.

**Aros Dros Nos**

Y lwfansau mwyaf am aros dros nos yw £200 ar gyfer Llundain a £95 ar gyfer unrhyw fan arall. Mae uchafswm o £30 ar gael am aros dros nos gyda ffrindiau neu berthnasau tra ar ddyletswydd wedi’i gymeradwyo.

## Atodlen 4

**Cydymffurfiaeth**

* Bydd yr awdurdod yn trefnu i gyhoeddi ar wefan y cyngor cyfanswm y swm a dalwyd ganddo i bob aelod ac aelod cyfetholedig mewn perthynas â chyflog, lwfansau, ffioedd ac ad-daliadau heb fod yn hwyrach na 30 Medi yn dilyn diwedd y flwyddyn y mae’n berthnasol iddi. Er mwyn sicrhau tryloywder, bydd hyn yn cynnwys cydnabyddiaeth ariannol ar gyfer pob penodiad gwasanaeth cyhoeddus a ddelir gan aelodau etholedig.
* Bydd yr awdurdod yn cyhoeddi ar wefan y cyngor ddatganiad o gyfrifoldeb sylfaenol cynghorydd a disgrifyddion rôl ar gyfer deiliaid swydd uwch gyflog, sy’n nodi’r dyletswyddau a ddisgwylir yn glir.
* Bydd yr awdurdod yn cyhoeddi ar wefan y cyngor yr atodlen flynyddol o Gydnabyddiaeth Ariannol i Aelodau heb fod yn hwyrach na 31 Gorffennaf yn y flwyddyn y mae'r rhestr yn cyfeirio ati.
* Bydd yr awdurdod yn anfon copi o'r atodlen i'r Panel Cydnabyddiaeth Ariannol heb fod yn hwyrach na 31 Gorffennaf yn y flwyddyn y mae'r rhestr yn cyfeirio ati.
* Bydd yr awdurdod yn cadw cofnodion o bresenoldeb aelodau /aelodau cyfetholedig yng nghyfarfodydd y cyngor, cabinet a phwyllgorau a dyletswyddau eraill wedi’u cymeradwyo y mae aelodau/aelodau cyfetholedig yn cyflwyno hawliad ar gyfer ad-dalu ar eu cyfer.
* Bydd yr awdurdod yn trefnu i gyhoeddi adroddiadau blynyddol a baratowyd gan aelodau ar wefan y cyngor.
* Pan fydd yr awdurdod yn cytuno ar ddirprwy â thâl ar gyfer absenoldeb teuluol bydd yn rhoi gwybod i’r Panel Cydnabyddiaeth Ariannol o fewn 14 diwrnod i ddyddiad y penderfyniad am y manylion gan gynnwys y swydd benodol a hyd y ddirprwyaeth.